Ķelēnu kalns
Koordinātas: 56°53′22.236″N 25°58′56.312″E﻿ / ﻿56.88951000°N 25.98230889°E﻿ / 56.88951000; 25.98230889 Ķelēnu kalns ir 294,5 m augsts paugurs Vidzemes augstienes Vestienas paugurainē, ceturtais augstākais paugurs Latvijā. Atrodas pie autoceļa V884, aptuveni puskilometru no Viešūra ezera. Iekļauts Gaiziņkalna dabas parkā. Kalna relatīvais augstums ir 61,2 m — gandrīz tikpat, cik Gaiziņkalnam. Ķelēnu kalns ir paugurmasīvs ar vairākām virsotnēm, viena no tām – Augstumkalns (~280 m v.j.l.).